Τα κόκκινα φανάρια

***Τα κόκκινα φανάρια*** (αγγλικός τίτλος: *The Red Lanterns*) είναι ασπρόμαυρη αισθηματική κοινωνικο-δραματική ταινία ελληνικής παραγωγής του 1963, σε σκηνοθεσία Βασίλη Γεωργιάδη και σενάριο Αλέκου Γαλανού, βασισμένο στο θεατρικό έργο «Το σπίτι με τα κόκκινα φανάρια» του Γαλανού. Πρωταγωνιστούν οι Τζένη Καρέζη, Γιώργος Φούντας, Μαίρη Χρονοπούλου, Δημήτρης Παπαμιχαήλ, Μάνος Κατράκης και Φαίδων Γεωργίτσης. 

## Πλοκή
Εφτά γυναίκες, εφτά ιστορίες. Η Ελένη (Τζένη Καρέζη), μια κοπέλα που μεγάλωσε στις όχθες του Δούναβη και σπούδασε γλυπτική στο Βουκουρέστι, αλλά ο πόλεμος την έφερε στην Ελλάδα. Η «πριγκιπέσα», όπως την αποκαλούν, που συναντά κρυφά έναν νεαρό φοιτητή, τον Πέτρο (Δημήτρης Παπαμιχαήλ), ο οποίος δεν γνωρίζει τη ζωή που κάνει. Η Ελένη είναι έρμαιο στα χέρια του Μιχαήλου (Γιώργος Φούντας), του αδυσώπητου πατρώνου της, που απειλεί να τα πει όλα αν εκείνη δεν υποκύψει στις επιθυμίες του.

Η Μαίρη (Μαίρη Χρονοπούλου), που ερωτεύεται παράφορα τον Άγγελο (Φαίδων Γεωργίτσης), ένα ξανθό αγόρι το οποίο μαζί της γνώρισε για πρώτη φορά τον έρωτα.

Η Μαρίνα (Κατερίνα Χέλμη), παράφορα ερωτευμένη με έναν σωματέμπορο, τον Ντόρη (Κώστας Κούρτης), εξαρτά όλη της την ύπαρξη απ' αυτόν.

Η Άννα (Αλεξάνδρα Λαδικού) που κρατάει καλά φυλαγμένο το μεγάλο μυστικό της, την ύπαρξη ενός παιδιού, το οποίο εκείνη σπουδάζει κρυφά και αγαπά τον επί χρόνια πελάτη της καπετάν Νικόλα (Μάνος Κατράκης).

Η Μυρσίνη (Ελένη Ανουσάκη), μια νεόκοπη ιερόδουλη, η μόνη που βλέπει τις αλλαγές που έρχονται.

Η μαντάμ Παρί (Δέσπω Διαμαντίδου), η μεγαλύτερη σε ηλικία, είναι η "μάνατζερ" των κοριτσιών και ερωτευμένη με τον Μιχαήλο.

Η Κατερίνα (Ηρώ Κυριακάκη), η καθαρίστρια του σπιτιού, είναι μια ταλαιπωρημένη και μεσόκοπη γυναίκα, που περιμένει τον γέρο άντρα της (Νότης Περγιάλης) να βγει από το άσυλο και ονειρεύεται να φύγουν και να ζήσουν ειρηνικά στην παράγκα τους.

Τα κορίτσια ζουν και εργάζονται στο "σπίτι" με τα κόκκινα φανάρια της μαντάμ Παρί, που βρίσκεται στην Τρούμπα του Πειραιά και ονομάζεται Phryne's Bar. Λίγο αργότερα έρχονται τα πάνω κάτω. Κλείνουν με διαταγή όλα τα σπίτια της Τρούμπας και τα κορίτσια αναγκάζονται να φύγουν. Ο Πέτρος μαθαίνει τα πάντα για την Ελένη και γίνεται έξαλλος. Ο Άγγελος αποφασίζει να χωρίσει με τη Μαίρη για χάρη της οικογένειάς του και για να αποφύγει την κοινωνική κατακραυγή, ενώ η Μαίρη καταρρακώνεται. Η Άννα δέχεται την πρόταση γάμου του ναυτικού, αλλά εκείνος πεθαίνει σε ναυάγιο λίγο πριν από τον γάμο. Η Μυρσίνη σηκώνει κεφάλι και κάνει πρόταση στα υπόλοιπα κορίτσια να συνεργαστούν μαζί της. Ο Ντόρης εγκαταλείπει την Μαρίνα και εκείνη γίνεται ράκος. Ο Μιχαήλος ζητάει συγγνώμη από την Ελένη και της προσφέρει βοήθεια.

Το τέλος βρίσκει τους ήρωες χωριστά και σκορπισμένους. Η Άννα σταματάει τη δουλειά και μένει με το παιδί της. Η Μαρίνα και η Μαίρη φεύγουν για νέο σπίτι με αρχηγό την Μυρσίνη. Η Κατερίνα πραγματοποιεί τα σχέδιά της και φεύγει με τον άντρα της για την παράγκα τους. Η μαντάμ Παρί μένει πίσω πληγωμένη και μόνη, ενώ η Ελένη τα ξαναβρίσκει με τον Πέτρο και φεύγουν μαζί.

## Διανομή ρόλων

*Τζένη Καρέζη ως Ελένη Νικολέσκου
*Γιώργος Φούντας ως Μιχαήλος**'
*[[Δέσπω Διαμαντίδου]] ως μαντάμ Παρί**'
*Δημήτρης Παπαμιχαήλ ως Πέτρος
*Μάνος Κατράκης ως καπετάν Νικόλας Μαρούκης
*Μαίρη Χρονοπούλου ως Μαίρη Πανά**'
*[[Φαίδων Γεωργίτσης]] ως Άγγελος
*[[Αλεξάνδρα Λαδικού]] ως Άννα Γεωργαντά**'
*Ελένη Ανουσάκη ως Μυρσίνη**'
*[[Νότης Περγιάλης]] ως γέρος
*[[Ηρώ Κυριακάκη]] ως Κατερίνα
*[[Κώστας Κούρτης]] ως Ντόρης
*[[Κατερίνα Χέλμη]] ως Μαρίνα Γεωργιάδου
*[[Κώστας Σταυρινουδάκης]] ως μπάρμαν
*[[Κώστας Κούρτης]] ως Ντόρης
*[[Γιάννης Φύριος]] ως ταχυδρόμος
*[[Απόστολος Σουγκλάκος]] ως ναύτης
*[[Κώστας Σταυρινουδάκης]] ως μπάρμαν
**Συμμετέχουν*' 
*[[Θόδωρος Κεφαλόπουλος]] ως πελάτης
*[[Σούλα Νικηφορίδου]] 
*[[Γιώργος Ξύδης]] ως παλιατζής
*[[Λιάκος Νεοφώτιστος]] ως Αλέξης Γεωργαντάς
*[[Ξένη Δράμαλη]]


== Υποδοχή ==
Η ταινία προβλήθηκε τη σαιζόν 1963-1964 και έκοψε 473.686 εισιτήρια. *Τα Κόκκινα Φανάρια* κατέλαβαν την 3η θέση σε 92 ταινίες.  To 1964 ήταν υποψήφια για [[Βραβεία Αμερικανικής Ακαδημίας Κινηματογράφου 1963|βραβείο Όσκαρ]], στην κατηγορία της [[Όσκαρ Καλύτερης Ξενόγλωσσης Ταινίας|καλύτερης ξενόγλωσσης ταινίας]].  Τo Όσκαρ κέρδισε η ταινία του [[Φεντερίκο Φελίνι|Φελίνι]] *8½*. Επίσης, προτάθηκε να διαγωνιστεί για τον Χρυσό Φοίνικα στο [[Διεθνές Φεστιβάλ Κινηματογράφου Καννών|Φεστιβάλ των Κανών]],  όπου απέσπασε διθυραμβικές κριτικές. 

Από κριτική στο ιστολόγιο "Τα αριστουργήματα της 7ης τέχνης":<blockquote>Ο σκηνοθέτης Βασίλης Γεωργιάδης, αφηγείται με μοναδικό τρόπο την ιστορία του και καταφέρνει να ξεναγήσει τον θεατή μέσα σε έναν οίκο ανοχής της εποχής εκείνης, μεταφέροντας μια χυδαία και αποκρουστική πραγματικότητα, αρκούμενος μόνο σε υπαινιγμούς, αποφεύγοντας την απεικόνιση ρεαλιστικών εικόνων. Ο ρομαντισμός και το συγκρατημένο μελό είναι τα στοιχεία που επικρατούν στην ταινία καθώς η ευτυχία και το δράμα των ηρώων εναλλάσσονται σε ένα εκπληκτικό ντεκόρ, με μια ατμόσφαιρα απέριττη και σκληρά φωτισμένη.

Η ιστορία εξελίσσεται με ομαλό τρόπο αφήγησης και ο σκηνοθέτης κατορθώνει με δεξιοτεχνία να οδηγήσει τον θεατή σε ένα τέλος το οποίο ενώ τακτοποιεί κάποια ζητήματα, δεν του προσφέρει πλήρη κάθαρση.

Η μουσική του Σταύρου Ξαρχάκου που πλαισιώνει τις σκηνές τις ταινίας είναι υπέροχη και διαχρονική. Το ίδιο υπέροχα και διαχρονικά είναι και τα τραγούδια που ακούγονται από τους Γρηγόρη Μπιθικώτση και Γιώργο Ζαμπέτα. Επίσης πανέμορφο και το τραγούδι «Κι ούτε ένα ευχαριστώ» που ερμηνεύει με συγκινητικό τρόπο η Τζένη Καρέζη. </blockquote>

==Δείτε επίσης==
*[[Ο ελληνικός κινηματογράφος στα Όσκαρ]]

== Παραπομπές ==
<references />

== Δείτε επίσης ==

* [[Κατάλογος χριστουγεννιάτικων ταινιών]]

== Εξωτερικοί σύνδεσμοι ==
*
* [https://web.archive.org/web/20160630095148/http://www.tainiothiki.gr/v2/filmography/view/1/1203 *Τα κόκκινα φανάρια''] στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1964
Κατηγορία:Ελληνόφωνες ταινίες
Κατηγορία:Αγγλόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές αισθηματικές ταινίες
Κατηγορία:Ταινίες σε σκηνοθεσία Βασίλη Γεωργιάδη
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στην Ελλάδα
Κατηγορία:Ταινίες σχετικά με την πορνεία
Κατηγορία:Ταινίες παραγωγής Δαμασκηνός - Μιχαηλίδης
Κατηγορία:Ταινίες με μουσική σύνθεση Σταύρου Ξαρχάκου
Κατηγορία:Ελληνικές ασπρόμαυρες ταινίες
Κατηγορία:Ταινίες τοποθετημένες στην Ελλάδα